आवाजें सुनकर पहले तो लोगों में अफरा-तफरी मच गई लेकिन कुछ लोगों ने हिम्मत जुटाकर खड्ड में झांका तो वहां उन्हें लोहे के शिकंजे में फंसा तेंदुआ दिखाई दिया। लोगों ने वन्य जीव विभाग को सूचित किया। विभाग की टीम दोपहर बाद मौके पर पहुंची और तेंदुए को निकालने की कोशिशें शुरु कर दीं। देर शाम उन्हें कामयाबी मिल गई। घायल तेंदुए को जम्मू के मांडा वन्य जीव अभ्यारण्य ले जाया गया। यहां उसके घायल पंजे का इलाज भी होगा।